Էդուարդ Չուդնովսկի

Էդուարդ Անատոլևիչ Չուդնովսկի (), բելառուս ֆուտբոլիստ, կիսապաշտպան։

Կենսագրություն 
Մոսկովյան մասնավոր ֆուտբոլային դպրոցի սան է։ Այնտեղ նա սովորել է մինչև 14 տարեկանը, որից հետո տեղափոխվել է ԲԱՏԷ-ՌՄ։ 1991 թվականին ծնվածների թիմը՝ Վադիմ Մուրսալովի գլխավորությամբ, բազմիցս բարձր տեղեր է գրավել Բելառուսի երիտասարդական առաջնությունում։ Չուդնովսկին, որը խաղում էր «հարձակվողների մոտ» դիրքում, և նրա գործընկերները, այդ թվում՝ Ռոման Ստեպանովը, Կիրիլ Ալեքսիյանը և Օլեգ Պատոցկին, երկու անգամ արծաթ են նվաճել, մեկ անգամ՝ բրոնզ։ Իսկ մարզիչ Դմիտրի Շևչուկի գլխավորությամբ բավական մեծ խմբով տեղափոխվել են «դեղնակապույտների» դուբլ։

Չուդնովսկին այնտեղ անցկացրել է չորս մրցաշրջան և գործել ոչ միայն դաշտի կենտրոնում, այլև կիսապաշտպանության ձախ եզրում։ Էդուարդին հիշել են «ստանդարտների» կատարմամբ, գրոհը ցրելու, խելացի փոխանցում տալու, հեռվից ճեղքելու ունակությաամբ։ 2011 թվականին նա պահեստային թիմերի կազմում դարձել է Բելառուսի առաջնության հաղթող՝ 33-ից մասնակցելով 32 հանդիպման։

ԲԱՏԷ-ի հիմնական թիմի համար Չուդնովսկին երկու հանդիպում է անցկացրել 2011/12 թվականներին։ Նա փոխարինման է դուրս եկել «Գորոդեայի» և Բրեստի «Դինամոյի» հետ հանդիպումների վերջնամասում։

Հաջորդ տարվա սկզբին որոշվեց ֆուտբոլիստին տալ նոր ասպարեզ, նա հասցրեց չորս սեզոն խաղալ «Դնեպր Մոգիլյով», «Բելտրանսգազ Սլոնիմ» և «Պինսկ Վոլնա» ակումբներում։

2014 թվականին նա ազատ գործակալի կարգավիճակով հեռացավ ԲԱՏԷ-ից։ Փետրվարի վերջին տեղափոխվել է Երևանի Արարատ։ Սակայն Չուդնովսկին երկար չմնաց հայկական ակումբում և վերադարձավ Բելառուսի առաջնություն՝ տեղափոխվելով Կլեցկ։

2015 թվականի սկզբին նա պայմանագիր է կնքել Լիդա ֆուտբոլային ակումբի հետ։ Նա դարձավ թիմի առաջատարներից մեկը, անցկացրեց բոլոր 30 հանդիպումները 2015 թվականի մրցաշրջանում, 2016 թվականի սկզբին նա տեղափոխվեց Սմորգոն, որտեղ նույնպես հենակետային խաղացող էր։ 2018 թվականի առաջին կեսում նա անցկացրել է ընդամենը չորս հանդիպում և հուլիսին լքել թիմը՝ միանալով Օրշային։ Մրցաշրջանի ավարտին նա հեռացավ «Օրշա» ակումբից։

2019 թվականի ապրիլին միացել է «Մոլոդեչնո»-ին, որտեղ ելույթ ունեցավ մինչև ամառ։

Ազգային հավաքական 
Չուդնովսկին 2007 թվականին հանդես է եկել Բելառուսի մինչև 17 տարեկանների երիտասարդական հավաքականի կազմում՝ նրա կազմում 3 հանդիպում անցկացնելով։ Ինչպես նաև Էդուարդը 3 հանդիպում է անցկացրել Բելառուսի երիտասարդական հավաքականի կազմում։

Ծանոթագրություններ

Արտաքին հղումներ 
 Էդուարդ Չուդնովսկու էջը ԲԱՏԷ-ի կազմում
 Էդուարդ Չուդնովսկու էջը Լիդա-ի կազմում 

ԲԱՏԷ-ի ֆուտբոլիստներ
Արարատի ֆուտբոլիստներ
Բելառուս ֆուտբոլիստներ